DE ANIMAL. HIST. VII. 9 . 5i5 
ligaretur. Verum peritae artis obstetrices ex¬ 
primunt intro ab vmbilico; ac statim infans quasi 
prius exanguis rursus reuixit. [Cap. XIII. Scaligero.] 
Nascuntur in caput, quemadmodum dictum est, 
etiam alia animalia secundum naturam: infantes 
autem etiam brachiis ad costas porrectis. Egressi 
autem statim vocem edunt , et admouent ori manus. 
Emittunt etiam excrementa quidam illico, quidam 
Iiaud multo post: omnes autem eodem die. Cuius 
excrementi quantitas maior quam pro pueri magni¬ 
tudine; quod appellant mulieres papauerculum. 
(meconium.) Color eius cruentus ac valde ater, et 
piceus: post illud mox lacteus: statim enim sugit 
mammam. Antequam egrediatur, nullam emittit 
vocem infans: neque adeo, si in difficili partu caput 
quidem extet, totum vero corpus intus sit. Qui- 3 
bus ante tempus purgandi anteuerterint purgatio¬ 
nes , difficilius partu liberantur. Post puerperium 
vero purgationes si eueniant parciores, nec nisi 
quantae priores fuere, neque ad quadragesimum 
vsque diem perdurent, validiores efficiuntur mu¬ 
lieres et celerius concipiunt. Infantes nati ante 
quadragesimum diem vigilando neque rident ne¬ 
que lient; noctu autem interdum vtrumque. Et 
fere titillatus non sentiunt. Maximam quoque 
partem temporis dormiunt. Crescentes mutantur, 
